User:S prakash sharma

एस पी शर्मा (सत्य प्रकाश शर्मा) एस पी शर्मा एक पत्रकार, लेखक और समाजिक कार्यकर्ता हैं। हिमाचल स्कूल शिक्षा बोर्ड से स्नातक और कुरुक्षेत्र विश्वविद्यालय से पत्रकारिता में स्नातकोत्तर एस पी शर्मा ने कई समाचार पत्रों में बतौर पत्रकार और सम्पादक मण्डली में काम किया। उसके बाद कई वर्षों तक दूरदर्शन के साथ जुड़े रहें। दूरदर्शन में एक बड़ी पारी खेली और इस दौरान डीडी न्यूज़, दूरदर्शन केंद्र हिसार, दूरदर्शन केंद्र चंडीगढ़ में समाजिक सरोकार से जुड़े कई प्रोग्राम बनाएं। दूरदर्शन में डेवलपमेंट क्म्यूनिकेशन डिविजन के साथ जुड़कर भारत सरकार के तमाम मंत्रालयों के लिए कई कायर्क्रम का निर्माण किया, जिसका मकसद समाज में जागरुकता फैलाना था। उनकी सबसे बड़ी उपलब्धि 'कल्याणी' कार्यक्रम का निर्माण रहा। कल्याणी, को भारत में सबसे लंबे समय तक चलने वाला स्वास्थ्य टेलीविज़न कार्यक्रम के रुप में जाना जाता है। कल्याणी को कई राष्ट्रीय और अंतरराष्ट्रीय पुरस्कारों से नवाजा गया है। एस पी शर्मा ने 'कल्याणी' कार्यक्रम में बतौर कार्यक्रम प्रभारी एक नया आयाम दिया। ये एस पी शर्मा के कंटेंट और प्रोडक्शन कौशल ही था की 'कल्याणी' ग्रामीण भारत की महिलाओं के साथ आम जनमानस के सशक्तिकरण की अहम सहेली बन गई। दूरदर्शन में एक लंबी पारी बिताने के बाद एस पी शर्मा ने कई धारावाहिक के लिए कहानी और पटकथा भी लिखी। सामाजिक और ग्रामीण भारत के विषय में दिलचस्पी रखने वाले एस पी शर्मा ने देश के कई ग्रामीण अंचल का भ्रमण किया और महसूस किया कि आज भी हमारा देश ग्राम प्रधान है, देश की बहुसंख्यक जनता अभी भी गांवों में रहती है। प्राचीनकाल से ’ग्राम समाज’ की व्यवस्था हमारे देश की एक अनमोल धरोहर रही है और आज भी पंचायतें हमारी शासन व्यवस्था की शिराएं हैं जो गांवों के विकास में अपना अभूतपूर्व योगदान दे रही हैं। ऐसे में पंचायतों और ग्रामीण विकास के कई सारे आयामों पर ध्यान केंद्रित कर ग्राम समाज पर आधारित द्विभाषी पत्रिका "हमारी पंचायत" का प्रकाशन किया। ‘हमारी पंचायत’ ग्राम पंचायतों और ग्रामीण विकास पर केंद्रित एक पाक्षिक हिंदी पत्रिका है। एस पी शर्मा ने सामाजिक सरोकार के अलावा यात्रा वृतांत और पहाड़ के देवी देवताओं पर अनेक तथ्यात्मक लेख लिखे हैं। एक अंतराल के बाद पुनः टेलीविजन की दुनिया में वापस लौटे और OK INDIA व K INDIA News में बतौर संपादक और राजनितिक संपादक के रूप में काम किया। एस पी शर्मा आज भी पत्रकारिता के साथ - साथ सामाजिक कार्य में अपना योगदान दे रहे हैं। वर्त्तमान में भारतीय कृषि के लिए कृषि समाधान को लेकर दिल्ली, देहरादून और शिमला में कृषि विशेषज्ञों और एफपीओ के साथ मिलकर एक आईटी मंच तैयार कर रहे हैं।